
Lillemanns dag er slutt 
leken er nu forbi, 
kinnet er hett og øyet matt. 
"Mor, tror du jeg får besøk i natt? 
Har jeg vært snill hele dagen i dag? 
Det er ikke så greit må du tro. 
Si til Lukkeøye at jeg har vært snill, 
Du kan, kjære mor, om du vil!"
Tror du Ole Lukkeøye kommer nu? 
Jeg har lagt meg nu og venter, kjære du. 
Mine hender har jeg vasket, aftenbønnen har jeg bedt, 
og jeg kjenner nu at jeg er ganske trett. 
Send den drømmen som jeg drømte i går natt, 
jeg var stor, jeg var pol`ti og sto på vakt. 
Guttene de var så redde, tok av lua si for meg. 
Det var så moro, ja, den drømmen likte jeg!
Mamma, når jeg blir stor, 
Større enn du tror- 
skal jeg kjøre bil og ride på hest 
og i Holmenkollen skal jeg bli best. 
En blå uniform og et fint gevær, 
på buksene mine revær, 
ska` jeg ha når jeg går foran slottet i takt 
med kongens garde på vakt. 

Tror du Ole Lukkeøye kommer nu? 
Jeg har lagt meg nu og venter, kjære du. 
Mine hender har jeg vasket, aftenbønnen har jeg bedt, 
og jeg kjenner nu at jeg er ganske trett. 
Send den drømmen som jeg drømte i går natt, 
jeg var stor, jeg var pol`ti og sto på vakt. 
Guttene de var så redde, tok av lua si for meg. 
Det var så moro, ja, den drømmen likte jeg!
Snart har han sovnet inn- 
god og varm om kinn. 
Mor sitter stille- hun smiler ømt. 
"Sov, lillemann, og drøm så skjønt! 
Nei, det er ikke så greit, lille gutten min, 
å være liten som du, 
men sov du godt, for når du blir stor, 
er verden større enn du tror."
Tror du Ole Lukkeøye kommer nu? 
Jeg har lagt meg nu og venter, kjære du. 
Mine hender har jeg vasket, aftenbønnen har jeg bedt, 
og jeg kjenner nu at jeg er ganske trett. 
Send den drømmen som jeg drømte i går natt, 
jeg var stor, jeg var pol`ti og sto på vakt. 
Guttene de var så redde, tok av lua si for meg. 
Det var så moro, ja, den drømmen likte jeg!


